open-index/open-wikipedia-markdown huggingface dataset:
บงบงเกิลส์ 303

**บงบงเกิลส์ 303** (; จีน: 硬糖少女303 ; อิ้งถังเสี่ยวหนี่ว์ ซานหลิงซาน) เป็นเกิร์ลกรุปสัญชาติจีน สมาชิกวงมาจากรายการการแข่งขัน *[[พรอดิวซ์แคมป์ 2020]]* หรือ ***CHUANG 2020***  ของเทนเซ็นต์ วิดีโอ ซึ่งเป็นรายการคัดเลือกเด็กฝึกจากบริษัทต่าง ๆ ให้เหลือเด็กฝึก 7 คน โดยเด็กฝึก 7 คนนั้นจะได้มาเป็นสมาชิกวงบงบงเกิลส์ 303 และสมาชิกทั้ง 7 คนนั้น ได้แก่ เคอร์ลี่ เกา, จ้าว เยว่, หวัง อี้จิ่น, เฉิน จั๋วเสวียน, เนเน่/เจิ้ง หน่ายซิน, หลิว เซียหนิง และจาง อี้ฝาน และยุบวงอย่างเป็นทางการเมื่อวันที่ 4 กรกฎาคม ค.ศ. 2022

พวกเธอเปิดตัวในวันที่ 4 กรกฎาคม ค.ศ. 2020 ด้วยเพลง "BonBon Girls" และบริหารโดยวาจีจีวาเอนเตอร์เทนเมนต

## ประวัติ
### พรอดิวซ์แคมป์ 2020
สมาชิกเข้าร่วมเป็นผู้ฝึกหัดในรายการ *[[พรอดิวซ์แคมป์ 2020]]* ก่อนที่จะเปิดตัวในฐานะสมาชิกของบงบงเกิลส์ 303 ในวันที่ 4 กรกฎาคม พ.ศ. 2563 ต่างจากฤดูกาลก่อน ๆ ที่เปิดตัว 11 คน สมาชิกในกลุ่มถูกเปลี่ยนเป็น 7 คน และรายชื่อสุดท้ายประกอบด้วยสมาชิกจากบริษัทต่าง ๆ ประกอบด้วย เคอร์ลี่ เกา, จ้าว เยว่, หวัง อี้จิ่น, เฉิน จั๋วเสวียน, เจิ้ง หน่ายซิน, หลิว เซียหนิง และ จาง อี้ฝาน

### พ.ศ. 2563 – 2565: เปิดตัวด้วย''เดอะลอว์ออฟฮาร์ดแคนดี'' ''เฟียร์เลสเกิลส์'' และ ''Bonbon Voyage''
วันที่ 11 สิงหาคม พ.ศ. 2563 วงได้ปล่อยอีพีแรกออกมาในชื่อ *เดอะลอว์ออฟฮาร์ดแคนดี* (The Law of Hard Candy / 硬糖定律) พร้อมกับซิงเกิล "BONBON GIRLS"

วันที่ 27 เมษายน พ.ศ. 2564 วงได้ปล่อยอีพีที่สองในชื่อ *เฟียร์เลสเกิลส์* (Fearless Girls / 了不起的女孩) พร้อมกับซิงเกิล "SLAY and PLAY"

วันที่ 17 มิถุนายน พ.ศ. 2565 วงได้ปล่อยซิงเกิลสุดท้ายในชื่อ *Bonbon Voyage* ซึ่งเป็นเพลงสุดท้ายของวง

## สมาชิก
* เคอร์ลี่/ซีหลินน่าอี เกา ("Curley" Xilinnayi Gao, 希林娜依·高/شىرىناي گاو)
* อากิระ/จ้าว เยว่ (Akira/Zhao Yue, 赵粤)
* ริต้า/หวัง อี้จิ่น (Rita/Wang Yijin, 王艺瑾)
* คริสตัล/เฉิน จั๋วเสวียน (Krystal/Chen Zhuoxuan, 陈卓璇)
* เนเน่/เจิ้ง หน่ายซิน (Nene/Zheng Naixin, 郑乃馨, พรนับพัน พรเพ็ญพิพัฒน์) 
* แซลลี/หลิว เซียหนิง (Sally/Liu Xiening, 刘些宁) 
* จาง อี้ฝาน (Zhang Yifan, 张艺凡)

## ผลงานเพลง
### อีพี

### ซิงเกิล

### ซาวด์แทร็ก

## ผลงานการแสดง
### เรียลลิตีโชว์

## อ้างอิง

## แหล่งข้อมูลอื่น
*

หมวดหมู่:พรอดิวซ์ 101
หมวดหมู่:กลุ่มดนตรีที่ก่อตั้งในปี พ.ศ. 2563
รัฐเคาะลีฟะฮ์ทั่วโลก

**รัฐเคาะลีฟะฮ์ทั่วโลก** () เป็นแนวคิดรัฐบาลโลกของศาสนาอิสลามที่สนับสนุนโดยอะบู บักร์ อัลบัฆดาดี ผู้นำกลุ่มรัฐอิสลามอิรักและลิแวนต์ ในวันที่ 8 เมษายน ค.ศ. 2006 ทาง *[[Daily Times (Pakistan)|Daily Times]]* ของปากีสถานรายงานว่าในการชุมนุมที่อิสลามาบาด องค์การทหาร Sipah-e-Sahaba Pakistan ได้เรียกร้องให้จัดตั้งรัฐเคาะลีฟะฮ์ทั่วโลก โดยเริ่มต้นที่ปากีสถาน ใน ค.ศ. 2014 บัฆดาดีอ้างว่าตนสร้างรัฐเคาะลีฟะฮ์ทั่วโลกได้สำเร็จ

ฮิซบุตตะฮ์รีร องค์กรทางการเมืองฝ่ายรวมอิสลาม เชื่อว่ามุสลิมทั้งหมดควรรวมตัวในรัฐเคาะลีฟะฮ์ทั่วโลก ซึ่งเป็นเรื่องที่จะ "ท้าทาย และสามารถครอบครองพวกตะวันตกได้ในที่สุด" เพราะพวกหัวรุนแรงมักก่อเหตุอาชญากรรมเพื่อแสวงหาเป้าหมายนี้ และประชากรส่วนใหญ่ไม่ค่อยชอบวิธีนี้ 

บริจิตต์ เกเบรียล (Brigitte Gabriel) โต้แย้งว่า เป้าหมายของรัฐเคาะลีฟะฮ์ทั่วโลกเป็นศูนย์กลางขององค์กรอิสลามหัวรุนแรง

## อ้างอิง

หมวดหมู่:รัฐเคาะลีฟะฮ์
หมวดหมู่:ปรัชญาอิสลามร่วมสมัย
หมวดหมู่:รัฐบาลโลก
หมวดหมู่:อะบู บักร์ อัลบัฆดาดี
เซสนา 208 คาราวาน

**เซสนา 208 คาราวาน** เป็นอากาศยานสารพัดประโยชน์ที่ผลิตโดยบริษัทผลิตเครื่องบินเซสนา โดยโครงการได้เริ่มขึ้นเมื่อวันที่ 20 พฤศจิกายน พ.ศ. 2524 ต่อมาเริ่มบินครั้งแรกเมื่อวันที่ 9 ธันวาคม พ.ศ. 2525 และได้รับการรับรองโดย องค์การบริหารการบินแห่งชาติสหรัฐ ในเดือนตุลาคม พ.ศ. 2527 ซึ่งต่อมาได้พัฒนาต่อเป็น 208B แกรนด์คาราวาน

## รุ่นต่าง&hairsp;ๆ
### การบินพลเรือน
#### 208 คาราวาน
เป็นเครื่องบินแบบแรกที่ใช้เครื่องยนต์เทอร์โบพร็อป PT6A-114 และมีความจุผู้โดยสารสูงสุด 9 ที่นั่ง ได้รับการรับรองเมื่อวันที่ 23 ตุลาคม พ.ศ. 2527 ซึ่งสามารถเปลี่ยนเครื่องยนต์เป็น PT6A-114A ได้ แต่จะมีขีดจำกัดในการใช้งาน

#### 208B แกรนด์คาราวาน
ชื่อจริงของรุ่นอากาศยานคือ **208B คาราวาน** แต่เซสนาประชาสัมพันธ์ในชื่อ **แกรนด์คาราวาน** ซึ่งรุ่น 208B มีความยาวยาวกว่ารุ่น 208 อยู่ 4 เมตร และใช้เครื่องยนต์ใบพัด PT6A-114A โดยมีความจุผู้โดยสารสูงสุด 11 ที่นั่ง

* **208B แกรนด์คาราวาน EX**
เป็นรุ่นที่ได้รับการปรับปรุงเพิ่มเติมจาก 208B แกรนด์คาราวาน โดยเปลี่ยนเครื่องยนต์เป็นรุ่น PT6A-140 ซึ่งเพิ่มอัตราการไต่ระดับของเครื่องบิน 38% เป็นการปรับปรุงเครื่องยนต์โดยบริษัทแพรตต์แอนด์วิทนีย์ แคนาดาเพื่อเครื่องบินรุ่น 208B โดยเฉพาะ และเพิ่มความจุผู้โดยสารสูงสุดเป็น 14 ที่นั่ง

ในประเทศไทยเคยมีสายการบินที่ใช้อากาศยานประเภทเซสนา 208B แกรนด์คาราวาน อยู่ 2 สายการบิน คือ
:# เอสจีเอแอร์ไลน์
:# กานต์แอร์

## อ้างอิง

## แหล่งข้อมูลอื่น

* เว็บไซต์ทางการ

หมวดหมู่:เครื่องบินเซสนา
กรีกฟุตบอลคัพ

**กรีกฟุตบอลคัพ** () มีชื่อทางการว่า **กรีซคัพ** () หรือ **[[เบตส์สัน]]กรีซคัพ** () ด้วยเหตุผลด้านสปอนเซอร์ เป็นการแข่งขันฟุตบอลฟุตบอลของประเทศกรีซที่ดำเนินโดยสหพันธ์ฟุตบอลเฮลเลนิก

กรีกคัพถือเป็นรายการฟุตบอลชายภายในประเทศที่สำคัญเป็นอันดับสองของประเทศกรีซ เป็นรองเพียงการแข่งขันชิงแชมป์ซูเปอร์ลีก นับตั้งแต่เปิดตัวใน ค.ศ. 1931 มีการจัดการแข่งขันไปแล้ว 83 ครั้ง โดยมีแชมป์ถ้วยถึง 82 ครั้ง ซึ่งมีเพียงการแข่งขันใน ค.ศ. 1962 ที่ไม่มีการให้ถ้วยผู้ชนะเลิศ

โอลิมเบียโกสเป็นสโมสรฟุตบอลที่ประสบความสำเร็จที่สุด โดยเข้าถึงรอบชิงชนะเลิศ 43 ครั้ง และได้ถ้วย 29 ครั้ง

## อ้างอิง

## แหล่งข้อมูลอื่น
*  

หมวดหมู่:ฟุตบอลในประเทศกรีซ
กรีซ
ตำบลหนองไทร (อำเภอด่านขุนทด)

**ตำบลหนองไทร** เป็นตำบลหนึ่งในอำเภอด่านขุนทด จังหวัดนครราชสีมา ทั้งพื้นที่ของตำบลบริหารโดย **องค์การบริหารส่วนตำบลตำบลหนองไทร** ก่อตั้งขึ้นเมื่อวันที่ 1 กรกฎาคม 2533 โดยแยกออกจากตำบลบ้านแปรง

## อาณาเขตติดต่อ
* ทิศเหนือ ติดต่อกับ อำเภอจตุรัส จังหวัดชัยภูมิ
* ทิศใต้ ติดต่อกับ ตำบลหนองบัวตะเกียด อำเภอด่านขุนทด จังหวัดนครราชสีมา
* ทิศตะวันออก ติดต่อกับ ตำบลโนนเมืองพัฒนา อำเภอด่านขุนทด จังหวัดนครราชสีมา
* ทิศตะวันตก ติดต่อกับ ตำบลบ้านแปรง อำเภอด่านขุนทด จังหวัดนครราชสีมา

## หมู่บ้าน
ตำบลหนองไทร มีทั้งหมด 11 หมู่บ้าน คือ
* หมู่ที่ 1 โคกสามัคคี
* หมู่ที่ 2 หนองกระโดน
* หมู่ที่ 3 หนองแดง
* หมู่ที่ 4 หนองไทร
* หมู่ที่ 5 หนองสะแก
* หมู่ที่ 6 ดอนป่าโอบ
* หมู่ที่ 7 ดอนแต้ว
* หมู่ที่ 8 หัวนา
* หมู่ที่ 9 ไทรงาม
* หมู่ที่ 10 ใหม่ประชาสรรค์
* หมู่ที่ 11 โคกสามัคคีใหม่

## สถานที่สำคัญ
: **การศึกษา**
- โรงเรียนประถมศึกษา	4 แห่ง

: **การศาสนา**
- วัด/สำนักสงฆ์	9 แห่ง
 
: **การสาธารณสุข**
- สถานีอนามัยประจำตำบล/หมู่บ้าน	1 แห่ง

## อ้างอิง

หนองไทร
หนองไทร
ตำบลหนองบัวละคร

**ตำบลหนองบัวละคร** เป็นตำบลหนึ่งในอำเภอด่านขุนทด จังหวัดนครราชสีมา ทั้งพื้นที่ของตำบลบริหารโดย **องค์การบริหารส่วนตำบลตำบลหนองบัวละคร**

## อาณาเขตติดต่อ

* ทิศเหนือ ติดต่อกับ ตำบลโนนเมืองพัฒนา อำเภอด่านขุนทด
* ทิศใต้ ติดต่อกับ ตำบลด่านขุนทดและตำบลสระจระเข้ อำเภอด่านขุนทด
* ทิศตะวันออก ติดต่อกับ ตำบลบัลลังก์  อำเภอโนนไทย
* ทิศตะวันตก ติดต่อกับ ตำบลหนองบัวตะเกียด อำเภอด่านขุนทด

## หมู่บ้าน
* หมู่ที่ 1 หนองขี้แต้
* หมู่ที่ 2 หนองบัวละคร
* หมู่ที่ 3 กุดพุดซา
* หมู่ที่ 4 โนนงิ้ว
* หมู่ที่ 5 บ้านเขื่อน
* หมู่ที่ 6 โค้งตะคร้อ
* หมู่ที่ 7 โนนสง่า
* หมู่ที่ 8 บุ่งระกำ
* หมู่ที่ 9 บึงบัวทอง

## สถานที่สำคัญ
: **การศึกษา**
* โรงเรียนมัธยมศึกษา
** โรงเรียนหนองบัวละครวิทยา

* โรงเรียนประถมศึกษา
** โรงเรียนหนองบัวละคร
** โรงเรียนบ้านโค้งตะคร้อ
** โรงเรียนบ้านเขื่อน

* ศูนย์พัฒนาเด็กเล็ก
** ศูนย์พัฒนาเด็กเล็ก (บ้านเขื่อน)
** ศูนย์พัฒนาเด็กเล็ก (บ้านหนองบัวละคร)
** ศูนย์พัฒนาเด็กเล็ก (บ้านโค้งตะคร้อ)

: **การสาธารณสุข**
มีสถานีอนามัยประจําตําบล 1 แห่ง คือ โรงพยาบาลส่งเสริมสุขภาพประจําตําบลหนองบัวละคร

## อ้างอิง

หนองบัวละคร
หนองบัวละคร
เดอะโซไซเอตีแมเนจเมนต์

**เดอะโซไซเอตีแมเนจเมนต์** () เป็นบริษัทจัดหานักเดินแบบที่นครนิวยอร์ก ซึ่งเป็นสำนักงานทางการของเครือข่ายอีลีตเวิลด์ นอกนี้ยังเป็นสาขาย่อยของอีลีตลุก

## นักเดินแบบ
นักเดินแบบที่มีชื่อเสียงในปัจจุบันของเดอะโซไซเอตีแมเนจเมนต์

* อาดุต อาเคช
* ยุน ยัง แบ
* มอลลี แบร์
* เคต บ็อก
* ซินดี บรูนา
* วิตโตเรีย เชเรตตี‎
* โอลิเวีย คัลโป
* ไอเดน เคอร์ติส
* วินนี ฮาร์โรว์
* แจ็กเกอลีน จาบลอนสกี
* เคนดัลล์ เจนเนอร์
* มิลลา โยโววิช
* โฮ-ย็อน จุง
* โคยูกิ
* เบอร์จิต โคส
* ไปรยา สวนดอกไม้
* นินา มาร์เกอร์
* แคตเธอรีน แมกนีล
* เกลซีย์ เมอร์ริตต์
* มาโยวะ นิโคลาส
* ทาโอะ โอกาโมโตะ
* จัสมิน แซนเดอรส์
* โจเซฟีน สไครเวอร์
* คามิลล์ โรว์
* ฟราน ซัมเมอรส์
* ซารา เกรซ วาลเลอร์สเตดต์
* เอริน วัสสัน
* หลิว เหวิน
* นาธาน เวสตลิง
* ทามิ วิลเลียมส์
* ฟรานซิสโก ลาโชวสกี
* ช็อง โฮ-ย็อน

## อ้างอิง

## แหล่งข้อมูลอื่น
*เว็บไซต์อย่างเป็นทางการ
*เดอะโซไซเอตีแมเนจเมนต์บนโมเดลส์.คอม
*อีลีตเวิลด์โมเดล 

หมวดหมู่:บริษัทจัดหานักเดินแบบ
สหพันธ์ฟุตบอลเฮลเลนิก

**สหพันธ์ฟุตบอลเฮลเลนิก** (**HFF**) หรือ **สหพันธ์ฟุตบอลกรีก** () เป็นหน่วยงานที่บริหารฟุตบอลในประเทศกรีซ ทำหน้าที่ดูแลการแข่งขันซูเปอร์ลีกกรีซ, กรีกคัพ และฟุตบอลทีมชาติกรีซ สำนักงานใหญ่ของสหพันธ์ตั้งอยู่ที่กรุงเอเธนส์

สหพันธ์ฟุตบอลเฮลเลนิกก่อตั้งใน ค.ศ. 1926 และเข้าร่วมเป็นสมาชิกฟีฟ่าในปีถัดมา ต่อมาใน ค.ศ. 1954 เฮลเลนิกเป็นหนึ่งในสมาชิกผู้ร่วมก่อตั้งยูฟ่า สหพันธ์ประสบความสำเร็จเป็นอย่างมากใน ค.ศ. 2004 หลังจากที่ทีมชาติกรีซสามารถคว้าแชมป์ฟุตบอลชิงแชมป์แห่งชาติยุโรปได้สำเร็จ

อย่างไรก็ตาม สหพันธ์เกิดเรื่องอื้อฉาวขึ้นบ่อยครั้ง โดยเฉพาะอย่างยิ่งใน ค.ศ. 2011 ที่ยูฟ่ารายงานปัญหาเรื่องการจัดตารางแข่งขันในลีกฤดูกาลก่อนหน้า และใน ค.ศ. 2015 ที่มีสมาชิกบางคนของสหพันธ์ก่อเหตุอาชญากรรมเพื่อทำให้วงการฟุตบอลกรีซเสื่อมเสีย

## อ้างอิง

## แหล่งข้อมูลอื่น
* Official Site
* Greece  at FIFA site
* Greece at UEFA site

กรีซ
หมวดหมู่:ฟุตบอลในประเทศกรีซ
หมวดหมู่:องค์การที่ก่อตั้งในปี พ.ศ. 2469
หมวดหมู่:อาชญากรรมในประเทศกรีซ
ค่าจ้างขั้นต่ำในประเทศไทย

**ค่าจ้างขั้นต่ำในประเทศไทย** เป็นอัตราค่าจ้างขั้นต่ำที่รัฐกำหนดให้นายจ้างต้องจ่ายให้แก่ลูกจ้าง กำหนดในอัตราต่อวัน กำหนดขึ้นครั้งแรกตามประกาศกระทรวงมหาดไทย เรื่อง อัตราค่าจ้างขั้นต่ำ ลงวันที่ 14 กุมภาพันธ์ พ.ศ. 2516 ปัจจุบันค่าจ้างขั้นต่ำเป็นไปตามประกาศคณะกรรมการค่าจ้าง กระทรวงแรงงาน เรื่อง อัตราค่าจ้างขั้นต่ำ (ฉบับที่ 12) บังคับใช้ตั้งแต่ 1 มกราคม พ.ศ. 2567 เป็นต้นไป

## ประวัติ
ประเทศไทยได้กำหนดให้มีอัตราค่าจ้างขั้นต่ำขึ้นครั้งแรกตามประกาศของคณะปฏิวัติ ฉบับที่ 103 และประกาศกระทรวงมหาดไทย เรื่อง การกำหนดค่าแรงขั้นต่ำ ได้กำหนดให้กระทรวงมหาดไทยมีอำนาจกำหนดค่าจ้างขั้นต่ำ โดยมีคณะกรรมการค่าจ้างเพื่อพิจารณาและกำหนด โดยคณะกรรมการประกอบด้วยประธานและกรรมการที่รัฐมนตรีว่าการกระทรวงมหาดไทยแต่งตั้ง และได้กำหนดให้ค่าจ้างขั้นต่ำต้องสามารถใช้ยังชีพแต่ลูกจ้างและคนในครอบครัว 2 คนได้อย่างปกติ ต่อมาได้ปรับนิยามของค่าจ้างขั้นต่ำขึ้นใหม่ โดยพิจารณาลดเป็นเงินที่ลูกจ้างคนเดียวสามารถควรจะได้รับและดำรงชีพได้ และคงใช้นิยามนี้จนถึงปัจจุบัน

ในช่วงปี พ.ศ. 2516 – 2536 กระทรวงมหาดไทย โดยกองแรงงานเป็นผู้ดำเนินการหลักในการพิจารณาและประกาศบังคับใช้อัตราค่าจ้างขั้นต่ำ กระทั่งมีการจัดตั้งกระทรวงแรงงานและสวัสดิการสังคมขึ้นมาในปี พ.ศ. 2536 (ปัจจุบันเปลี่ยนชื่อเป็นกระทรวงแรงงาน) กองแรงงาน กระทรวงมหาดไทยจึงโอนย้ายไปยังกระทรวงดังกล่าว ทำให้คณะกรรมการค่าจ้างจึงสังกัดกับกระทรวงนี้จนถึงปัจจุบัน โดยในช่วงปี พ.ศ. 2536 – 2551 กำหนดในรูปของประกาศกระทรวง และตั้งแต่ปี พ.ศ. 2551 เป็นต้นไปกำหนดเป็นประกาศของคณะกรรมการค่าจ้าง โดยมีการออกประกาศกำหนดค่าจ้างขั้นต่ำไปแล้ว 48 ฉบับ

## นโยบายรัฐบาลต่อค่าจ้างขั้นต่ำ

### รัฐบาลแพทองธาร ชินวัตร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเพื่อไทยนำเสนอนโยบายปรับค่าจ้างขั้นต่ำในประเทศไทยเป็น 600 บาทภายในระยะเวลา 4 ปีที่เป็นรัฐบาลในลักษณะขั้นบันไดเพื่อกระตุ้นเศรษฐกิจภายในประเทศ มีการวิเคราะห์ว่านโยบายนี้ตรงกับความต้องการของประชาชน ลดความเหลื่อมล้ำของรายได้ ทำให้ประชาชนออกมาสนับสนุนนโยบายนี้ แต่อาจส่งผลต่อต้นทุนของนายจ้างโดยเฉพาะกลุ่มผู้ประกอบการรายย่อยที่มีผลผลิตน้อย ลดการจ้างแรงงานและกำลังการผลิต ลดการแข่งขันทางการค้า และเกิดภาวะเงินเฟ้อ ทำให้เกิดการคัดค้านจากฝ่ายนายจ้างบางส่วน จึงมีการเสนอว่าให้ดำเนินการเพิ่มค่าจ้างอย่างค่อยเป็นค่อยไป นอกจากนี้ควรมีนโยบายอื่นควบคู่มาด้วย เช่น ดูแลปัจจัยต้นทุนการผลิต ควบคุมราคาสินค้าและบริการ สร้างความสมดุลระหว่างรายได้ของลูกจ้างกับต้นทุนของนายจ้าง และพัฒนาฝีมือแรงงานเพื่อสร้างความสามารถในการแข่งขันกับประเทศรอบข้าง

## ค่าจ้างขั้นต่ำในปัจจุบัน

## อ้างอิง

หมวดหมู่:เศรษฐกิจของประเทศไทย
หมวดหมู่:กฎหมายไทย
หมวดหมู่:สิทธิแรงงาน
สนามกีฬาคาไรสคาคิส

**สนามกีฬายอร์เกียส คาไรสคาคิส** () หรือ **สนามกีฬาคาไรสคาคิส** () เป็นสนามฟุตบอลที่ตั้งอยู่ที่เมืองไพรีอัส แคว้นแอตติกา ประเทศกรีซ และเป็นสนามเหย้าของสโมสรฟุตบอลโอลิมเบียโกส มีความจุ 32,115 ที่นั่ง โดยเป็นสนามเฉพาะกีฬาฟุตบอลที่ใหญ่ที่สุดในประเทศ ชื่อของสนามตั้งชื่อตามยอร์เกียส คาไรสคาคิส นายพลของกองทัพกรีซในสงครามประกาศอิสรภาพกรีซ ผู้ได้รับการสรรเสริญว่าเป็นวีรบุรษแห่งชาติ

สนามกีฬาคาไรสคาคิสถูกจัดอันดับโดยยูฟ่าให้เป็นสนามฟุตบอลประเภท 4 ดาว ทำให้สามารถใช้จัดการแข่งขันนัดชิงชนะเลิศยูฟ่ายูโรปาลีกได้ สนามมีห้องรับรองบุคคลสำคัญถึง 40 ห้อง ซึ่งสามารถรองรับรวมกันได้ถึง 474 คน มีห้องประชุมซึ่ง 130 ที่นั่ง และมี 200 ที่นั่งสำหรับสื่อมวลชน นอกจากนี้ ยังมีศูนย์การค้าซึ่งมีร้านอาหาร ร้านกาแฟ ร้านค้า ร้านเสื้อผ้า และโรงยิม

สนามกีฬานี้ยังเคยใช้จัดการแข่งขันยูฟ่าคัพวินเนอร์สคัพ รอบชิงชนะเลิศ ฤดูกาล 1970–71 ระหว่างเชลซี กับเรอัลมาดริด และการแข่งขันฟุตบอลในโอลิมปิกฤดูร้อน 2004 อีกทั้ง ยังเคยเป็นสถานที่แสดงดนตรีสดของริฮันน่า, แอโรสมิธ, อีวาเนสเซนซ์, ฟิฟตีเซนต์, สกอร์เปียนส์ และเดฟเล็ปเพิร์ด

## อ้างอิง

## แหล่งข้อมูลอื่น

* Karaiskaki Stadium at olympiacos.org
* Karaiskaki Stadium official website 
* New Karaiskaki Stadium at stadia.gr
* Velodrome & Karaiskaki Stadium (1895 - 1964 - 2003) at stadia.gr
* A small tour at the stadium

หมวดหมู่:สนามกีฬาโอลิมปิก
หมวดหมู่:สโมสรฟุตบอลโอลิมเบียโกส
หมวดหมู่:สนามฟุตบอลในประเทศกรีซ
หมวดหมู่:เอเธนส์
หมวดหมู่:สิ่งก่อสร้างในแคว้นแอตติกา
ทีโอดอรอส ซาโกราคิส

**ทีโอดอรอส** "**ทีโอ**" **ซาโกราคิส** (; เกิดวันที่ 27 ตุลาคม ค.ศ. 1971) เป็นนักการเมืองชาวกรีกและอดีตนักฟุตบอลชาวกรีกในตำแหน่งกองกลาง เขาเคยเป็นกัปตันของทีมชาติกรีซชุดชนะเลิศฟุตบอลชิงแชมป์แห่งชาติยุโรป 2004 และเคยเป็นประธานของสโมสรฟุตบอลปาโอก

ซาโกราคิสมีบทบาทสำคัญในการช่วยให้กรีซคว้าแชมป์ฟุตบอลชิงแชมป์แห่งชาติยุโรป 2004 และมีชื่อติดทีมยอดเยี่ยมของรายการแข่งขันโดยยูฟ่า และยังได้รับรางวัลผู้เล่นยอดเยี่ยมของรายการแข่งขันอีกด้วย ฟีฟ่าเสนอชื่อเขาเข้าชิงผู้เล่นยอดเยี่ยมของโลกประจำปี 2004 ซึ่งสุดท้ายเขาอยู่อันดับที่ 17 ร่วมกับตำนานทีมชาติสเปนอย่างราอุล นอกจากนี้ ยูฟ่ายังเสนอชื่อเขาเข้าชิงรางวัลบัลลงดอร์ประปี 2004 ซึ่งเขาอยู่ในอันดับที่ 5 ต่อจากโรนัลดิญโญ (อันดับที่สาม) และตีแยรี อ็องรี (อันดับที่สี่) เขาครองสถิติส่วนตัวผู้เล่นที่ลงเล่นให้กับทีมชาติกรีซติดต่อกันมากที่สุดที่ 57 นัด (ยกเว้นหนึ่งนัดในปี 2006 ที่เขาได้รับบาดเจ็บ) นับตั้งแต่ลงเล่นทีมชาติครั้งแรกจนกระทั่งเวลาผ่านไป 12 ปี

หลังจากที่ทำหน้าที่เป็นกัปตันของทีมชาติเป็นระยะเวลาถึง 14 ปี ซาโกราคิสประกาศเลิกเล่นทีมชาติเมื่อวันที่ 5 ตุลาคม ค.ศ. 2006 ซึ่งเขาจะยังได้ลงเล่นอีกไม่กี่นัด ในฟุตบอลชิงแชมป์แห่งชาติยุโรปรอบคัดเลือกนัดที่พบกับนอร์เวย์ในวันที่ 2 ตุลาคม ค.ศ. 2006 และนัดที่พบกับบอสเนียและเฮอร์เซโกวีนาในวันที่ 6 ตุลาคม และในวันที่ 22 สิงหาคม ค.ศ. 2007 เขาลงเล่นให้กับทีมชาติเป็นครั้งสุดท้ายในนัดที่พบกับสเปน โดยได้ลงเล่น 15 นาทีก่อนถูกเปลี่ยนตัวออก ซึ่งแฟนทีมชาติต้องปรบมือและตะโกนเรียกชื่อของเขา

## เกียรติประวัติ
;เลสเตอร์ซิตี
* ลีกคัพ: 1999–2000

;อาเอกเอเธนส์
* กรีกคัพ: 2001–02

;กรีซ
* ฟุตบอลชิงแชมป์แห่งชาติยุโรป: 2004

;รางวัลส่วนตัว
* ผู้เล่นยอดเยี่ยมประจำฟุตบอลชิงแชมป์แห่งชาติยุโรป 2004
* ทีมยอดเยี่ยมประจำฟุตบอลชิงแชมป์แห่งชาติยุโรป 2004
* ผู้เล่นยอดเยี่ยมประจำนัดชิงชนะเลิศ ฟุตบอลชิงแชมป์แห่งชาติยุโรป 2004

## อ้างอิง

## แหล่งข้อมูลอื่น
* Official website 
* FootballDatabase profile and stats

หมวดหมู่:ผู้เล่นสโมสรฟุตบอลอาเอกเอเธนส์
หมวดหมู่:ผู้เล่นสโมสรฟุตบอลโบโลญญา 1909
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวกรีก
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลปาโอก
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟีฟ่าคอนเฟเดอเรชันส์คัพ 2005
หมวดหมู่:กัปตันในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:นักฟุตบอลทีมชาติกรีซ
หมวดหมู่:ผู้เล่นในซูเปอร์ลีกกรีซ
หมวดหมู่:กองกลางฟุตบอล
หมวดหมู่:บุคคลจากแคว้นอีสต์มาซิโดเนียและเทรซ
ดมีตรี โปโนมาเรฟ (ผู้บังคับเรือดำน้ำ)

**ดมีตรี กรีกอร์เยวิช โปโนมาเรฟ** (; ; 3 พฤศจิกายน ค.ศ. 1908 – 26 ธันวาคม ค.ศ. 1982) เป็นผู้บังคับการเรือดำน้ำโซเวียตที่ได้รับบำเหน็จวีรชนแห่งสหภาพโซเวียตสำหรับปฏิบัติการในสงครามโซเวียต–ญี่ปุ่น

## ประวัติ
ดมีตรีเกิดในครอบครัวชนชั้นแรงงานในอาร์ฮันเกลสค์ เขาสำเร็จการศึกษาจากวิทยาลัยนาวีอาร์ฮันเกลสค์ (ภายหลังตั้งชื่อเป็นวิทยาลัยการเดินเรือแห่งรัฐแอดมิรัลมาคารอฟ) ในปี ค.ศ. 1929 และเริ่มต้นในฐานะนักเดินเรือบนเรือสินค้า ส่วนในปี ค.ศ. 1930 เขาเข้าร่วมกับกองทัพแดงที่ซึ่งเขารับใช้จนถึงปี ค.ศ. 1931 ตั้งแต่ ค.ศ. 1933 ถึง ค.ศ. 1935 เขาเป็นนักเรียนด้านการศึกษาด้านการดำน้ำที่ตั้งชื่อโดยเซียร์เกย์ คีรอฟ ส่วนในปี ค.ศ. 1935 เขาเริ่มออกเป็นผู้ช่วยผู้บังคับการกองเรือดำน้ำของกองเรือแปซิฟิก ซึ่งภายหลังได้กลายเป็นผู้บังคับการเรือดำน้ำตัวเอง (กองพลที่ 33 และกองพลที่ 31 ของเรือดำน้ำใน ค.ศ. 1939) ตั้งแต่ปี ค.ศ. 1940 เขาเป็นผู้บัญชาการฐานทัพเรือปิตราปัฟลัฟสค์ของกองเรือแปซิฟิก ดมีตรีเป็นผู้มีส่วนร่วมในสงครามโซเวียต–ญี่ปุ่น ในปี ค.ศ. 1945 ระหว่างการบุกครองหมู่เกาะคูริล เขาได้เตรียมพร้อม และในสภาพอากาศที่มีอุปสรรคได้ประสบความสำเร็จในการผ่านทางทะเล โดยดำเนินการปฏิบัติการยกพลขึ้นบกสู่เกาะที่มีป้อมของชูชาและปารามูเชอร์ รวมทั้งได้จัดวางการต่อต้านจุดแข็งและตำแหน่งอาวุธของศัตรู สำหรับความสำเร็จในปฏิบัติการนี้ ส่งผลให้เขาได้รับตำแหน่งวีรชนแห่งสหภาพโซเวียต หลังจากนั้น เขายังคงรับใช้กองทัพเรือต่อไป ในปี ค.ศ. 1948 โปโนมาเรฟได้จบหลักสูตรด้านวิชาการ ตั้งแต่ ค.ศ. 1954 เขาอาศัยอยู่ในเลนินกราด และเสียชีวิตในปี ค.ศ. 1982

## บำเหน็จ
* วีรชนแห่งสหภาพโซเวียต
* เครื่องอิสริยาภรณ์เลนิน
* เครื่องอิสริยาภรณ์ธงแดง
* เครื่องอิสริยาภรณ์สงครามของผู้รักชาติ ชั้นที่ 1
* สองเครื่องอิสริยาภรณ์ดาวแดง

## อ้างอิง

### บรรณานุกรม
* 
* 
* 

หมวดหมู่:ทหารชาวโซเวียตในสงครามโลกครั้งที่สอง
หมวดหมู่:วีรชนแห่งสหภาพโซเวียต
หมวดหมู่:ผู้บังคับการเรือดำน้ำโซเวียต
เอ็มแอลบีเดอะโชว์ 20

***เอ็มแอลบีเดอะโชว์ 20*** () เป็นวิดีโอเกมแนวกีฬา พัฒนาโดยเอ็สไออีแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบห้าของแฟรนไชส์ *[[เอ็มแอลบี: เดอะโชว์]]* ตัวเกมวางจำหน่ายเป็นทางการในวันที่ 17 มีนาคม 2020 แต่ลูกค้าที่สั่งซื้อล่วงหน้าทางดิจิทัลจะได้เล่นก่อนในวันที่ 13 มีนาคม โดยจาเวียร์ บาแอซ ตำแหน่งอินฟิลเดอร์จากทีมชิคาโกคับส์ปรากฏอยู่บนปกเกมนี้

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2563
หมวดหมู่:เกมสำหรับเพลย์สเตชัน 4
ชนชั้นกลาง

**ชนชั้นกลาง** () เป็นชนชั้นของประชาชนที่อยู่ตรงกลางในลำดับชั้นทางสังคม คำนี้มักมีความกำกวมว่านิยามในแง่ใด ระหว่างอาชีพ รายได้ การศึกษาหรือสถานภาพทางสังคม ไม่ว่าผู้ใดเป็นผู้นิยามมักได้รับเลือกเพราะมีความหมายโดยนัยทางการเมืองทั้งสิ้น นักเขียนฝ่ายซ้ายนิยมใช้คำว่า "ชนชั้นทำงาน" (working class) ที่มีสถานภาพต่ำกว่า นักทฤษฎีสังคมสมัยใหม่ และโดยเฉพาะอย่างยิ่ง นักเศรษฐศาสตร์ ต่างนิยามและนิยามใหม่ซึ่งคำว่า "ชนชั้นกลาง" เพื่อให้บรรลุเป้าหมายทางสังคมหรือการเมืองของพวกตน

ในระบบทุนนิยม แรกเริ่ม "ชนชั้นกลาง" หมายความถึง ชนชั้นกระฎุมพี (bourgeoisie) ต่อมา เมื่อมีการแบ่งแยกชนชั้นมากขึ้นเมื่อสังคมทุนนิยมเกิดการพัฒนา คำนี้เป็นไวพจน์กับคำว่า ชนชั้นนายทุนน้อย (petite bourgeoisie)

มาตราทั่วไปสำหรับใช้วัดชนชั้นกลางแตกต่างกันตามวัฒนธรรม ในแง่หนึ่ง อาจมองในแง่สถานภาพทางสังคมและเศรษฐกิจเป็นหลัก บทนิยามอย่างแคบหนึ่งจำกัดชนชั้นกลางว่าอยู่ 20% ตรงกลางของบันไดรายได้ของชาติ (คือ เปอร์เซ็นไทล์ที่ 40–60%) การจำแนกหมวดอย่างกว้างนับรวมทั้งหมดยกเว้นประชาชนที่ยากจนที่สุด 20% และร่ำรวยที่สุด 20% บางทฤษฎีอย่าง "ปฏิทรรศน์ผลประโยชน์" ใช้กลุ่มสิบและข้อมูลการกระจายความมั่งคั่งเพื่อตัดสินขนาดและสัดส่วนความมั่งคั่งของชนชั้นกลาง

มีการเติบโตของชนชั้นกลางทั่วโลกอย่างมีนัยสำคัญ ในเดือนกุมภาพันธ์ 2552 ดิอีโคโนมิสต์ ยืนยันว่าประชากรกว่ากึ่งหนึ่งของโลกจัดเป็นชนชั้นกลาง เนื่องจากการเติบโตอย่างรวดเร็วของชนชั้นกลางในประเทศกำลังพัฒนา ลักษณะของชนชั้นกลางคือมีรายได้ที่หักค่าใช้จ่ายพื้นฐาน (discretionary income) พอสมควร จึงไม่ต้องอยู่แบบอดมื้อกินมื้อแบบคนยากจน และนิยามว่าเป็นรายได้เหลือตั้งแต่ประมาณหนึ่งในสามขึ้นไปสำหรับการใช้จ่ายอย่างอื่นนอกจากค่าอาหารและที่อยู่อาศัยพื้นฐาน

## อ้างอิง


หมวดหมู่:ชนชั้นทางสังคม
มาเธอร์แลนด์ (เพลงชาติ)

**มาตุภูมิ** (; ) เป็นเพลงชาติของประเทศมอริเชียส ทำนองแต่งโดย ฟิลิป เจนทิล และเนื้อร้องเขียนโดย ณ็อง จอร์เกส โปรสเปอร์  เป็นเพลงชาติที่สั้นและในเนื้อร้องอธิบายถึงภูมิประเทศที่สวยงามของประเทศมอริเชียส  นอกจากนี้ยังกล่าวถึงสันติภาพความยุติธรรมและเสรีภาพ

เพลงชาติของมอริเชียสประกอบด้วยภาษาอังกฤษและถูกนำไปใช้เป็นครั้งแรกในช่วงวันประกาศเอกราชของมอริเชียสเมื่อวันที่ 12 มีนาคม พ.ศ. 2511 พรรคแรงงานปกครองประเทศมอริเชียสจากเวลาที่ได้รับเอกราชในปี พ.ศ. 2511 ถึง พ.ศ. 2525 ฝ่ายต่อต้านขบวนการต่อสู้ชาวมอริเชียสชนะการเลือกตั้งเมื่อปี พ.ศ. 2525

## เนื้อร้อง

## ดูเพิ่ม
* ตราแผ่นดินของประเทศมอริเชียส
* ธงชาติของประเทศมอริเชียส

## อ้างอิง
1. ^ a b Selvon, Sydney. A New Comprehensive History of Mauritius Vol 1. p. 364. ISBN 9789994934942.

2. ^ Government of Mauritius. "National Anthem". Archived from the original on 31 October 2011. Retrieved 21 October 2016.

3. ^ "Republic of Mauritius- National Anthem". Government of Mauritius. Retrieved 29 July 2019.

หมวดหมู่ : เพลงมอริเชียส
หมวดหมู่ : เพลงชาติในทวีปแอฟริกา
หมวดหมู่ : สัญลักษณ์ประจำชาติของมอริเชียส
ฮัสซัน อาลี คัยเร

**ฮัสซัน อาลี คัยเร** (; ; เกิด 15 เมษายน ค.ศ. 1967) รู้จักกันในนาม **ฮัสซัน ไคเร** เป็นนักการเมืองอาวุโสและอดีตนายกรัฐมนตรีโซมาเลีย เขาได้รับการแต่งตั้งในวันที่ 23 กุมภาพันธ์ ค.ศ. 2017 โดยประธานาธิบดีโมฮัมเหม็ด อับดุลลาฮี โมฮัมเหม็ด "ฟาร์มาโจ" และลาออกในวันที่ 25 กรกฎาคม ค.ศ. 2020 หลัง สส. ลงมติไม่ไว้วางใจที่มีข้อโต้แย้ง

## อ้างอิง

## แหล่งข้อมูลอื่น
*

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีโซมาเลีย
หมวดหมู่:ศิษย์เก่าจากมหาวิทยาลัยแฮเรียต-วัตต์
หม่อมอิน

**หม่อมอิน** (2365–8 เมษายน 2440) เป็นหม่อมใน สมเด็จเจ้าพระยาบรมมหาประยูรวงศ์ (ดิศ บุนนาค) และเป็นมารดาของ เจ้าพระยาภาสกรวงศ์ (พร บุนนาค)

หม่อมอินเกิดเมื่อปี 2365 เป็นธิดาของ ขุนจิตรวิจารณ์ (กลิ่น) ซึ่งเป็นน้องชายของ ท่านผู้หญิงเหม ภริยาของ เจ้าพระยาสุธรรมมนตรี (บุญศรี บุรณศิริ) ต่อมาได้เข้ามาเป็นหม่อมของ สมเด็จเจ้าพระยาบรมมหาประยูรวงศ์ เมื่อครั้งยังเป็นเจ้าพระยาพระคลังที่ สมุหพระกลาโหม 

ต่อมาเมื่อเจ้าพระยาพระคลังผู้เป็นสามีได้เดินทางออกไปสักเลขสมกำลังที่หัวเมืองปักษ์ใต้ หม่อมอินที่กำลังตั้งครรภ์ก็ได้ร่วมเดินทางไปด้วยและได้คลอดบุตรชายเพียงคนเดียวที่ เมืองชุมพร โดยท่านเจ้าคุณบิดาก็ได้ตั้งชื่อบุตรชายคนนี้ว่า ชุมพร ซึ่งต่อมาก็คือเจ้าพระยาภาสกรวงศ์ (พร บุนนาค) เมื่อ พ.ศ. 2392 ขณะนั้นท่านมีอายุได้เพียง 27 ปี

เมื่อ พระบาทสมเด็จพระจอมเกล้าเจ้าอยู่หัว เสด็จขึ้นครองสิริราชสมบัติในปี พ.ศ. 2394 ก็โปรดเกล้าฯ ให้ท่านและวงมโหรีของสมเด็จเจ้าพระยาบรมมหาประยูรวงศ์รวมถึงครูดนตรีคนอื่น ๆ เข้าไปฝึกหัดมโหรีหลวงถึงใน พระบรมมหาราชวัง เพื่อไว้ใช้ในราชการ ครั้นล่วงมาถึงในรัชสมัยของ พระบาทสมเด็จพระจุลจอมเกล้าเจ้าอยู่หัว ในปีระกาเบญจศก เมื่อพระองค์แต่งตั้งให้บุตรชายของท่านเป็นจางวางมหาดเล็กและพระราชทานพานทองแล้ว พระองค์ก็ได้พระราชทานเบี้ยหวัดแก่ท่านปีละ ๑๐ ตำลึงตลอดมา

หม่อมอินถึงแก่อนิจกรรมเมื่อวันที่ 8 เมษายน พ.ศ. 2440 เวลา ๑๕.๑๕ นาฬิกา เนื่องจากอุจจาระธาตุพิการ สิริรวมอายุได้ 74 ปี 10 เดือน 25 วัน ในการนี้ สมเด็จพระศรีพัชรินทราบรมราชินีนาถ ซึ่งสำเร็จราชการแผ่นดินในขณะนั้น โปรดเกล้าฯ พระราชทานน้ำอาบศพและโกศแปดเหลี่ยม ฉัตรเบญจา จ่าปี่ ๑ กลองชนะ ๕ คู่ พระสงฆ์สวดอภิธรรมเวลากลางคืน เป็นเวลา 3 เดือนเป็นเกียรติยศอย่างมารดาเสนาบดี และพระราชทานน้ำอาบศพส่วนพระองค์ เป็นพิเศษอีกส่วนหนึ่ง โดยมีสมเด็จพระนางเจ้าสว่างวัฒนา พระบรมราชเทวี เสด็จพระราชทานน้ำอาบศพ

กระทั่งวันที่ 23 มีนาคม 2442 พระบาทสมเด็จพระจุลจอมเกล้าเจ้าอยู่หัว ได้เสด็จพระราชดำเนินด้วยเรือพระที่นั่งกลไฟชื่อ ประทีปทัศนาการ ไปเป็นประธานในงานพระราชทานเพลิงศพหม่อมอิน ณ วัดประยุรวงศาวาสวรวิหาร ในการนี้โปรดเกล้าฯ ให้ สมเด็จพระเจ้าลูกยาเธอ เจ้าฟ้าอัษฎางค์เดชาวุธ กรมขุนนครราชสีมา ทอดผ้าไตร 10 ไตร ผ้าขาว 20 พับ

## อ้างอิง

หมวดหมู่:สกุลบุนนาค
อันเกลอส ชาริสเตอัส

**อันเกลอส ชาริสเตอัส** (; เกิดวันที่ 9 กุมภาพันธ์ ค.ศ. 1980) เป็นอดีตนักฟุตบอลชาวกรีกในตำแหน่งกองหน้า ปัจจุบันเขาทำหน้าที่เป็นผู้อำนวยการกีฬาของแอรีสเทสซาโลนีกี

ในระดับสโมสร เขาเคยเล่นให้กับแอรีสเทสซาโลนีกี, แวร์เดอร์เบรเมิน, อายักซ์, ไฟเยอโนร์ด, ไบเออร์เลเวอร์คูเซิน, ชัลเคอ 04, Arles-Avignon และ Al-Nassr

เขาลงเล่นให้กับทีมชาติกรีซทั้งหมด 88 นัด ยิงได้ 25 ประตู เขาเป็นส่วนหนึ่งของทีมชาติชุดชนะเลิศฟุตบอลชิงแชมป์แห่งชาติยุโรป 2004 ซึ่งเขาทำประตูชัยเหนือโปรตุเกสในนัดชิงชนะเลิศ นอกจากนี้ เขายังเป็นตัวแทนของกรีซในฟุตบอลชิงแชมป์แห่งชาติยุโรป 2008 และฟุตบอลโลก 2010

## เกียรติประวัติ
### สโมสร
**แวร์เดอร์เบรเมิน**
* บุนเดิสลีกา: 2003–04
* เดเอ็ฟเบ-โพคาล: 2003–04

**อายักซ์**
* ดัตช์ซูเปอร์คัพ: 2005–06
* ดัตช์คัพ: 2005–06

**ไบเออร์เลเวอร์คูเซิน**
* เดเอ็ฟเบ-โพคาล รองชนะเลิศ: 2008–09

**ชัลเคอ 04**
* เดเอ็ฟเบ-โพคาล: 2010–11

### ทีมชาติ
**กรีซ**
* ฟุตบอลชิงแชมป์แห่งชาติยุโรป: 2004

### รางวัลส่วนตัว
* ทีมยอดเยี่ยมแห่งฟุตบอลชิงแชมป์แห่งชาติยุโรป 2004

## อ้างอิง

## แหล่งข้อมูลอื่น

* 
* 

หมวดหมู่:ผู้เล่นในซูเปอร์ลีกกรีซ
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟีฟ่าคอนเฟเดอเรชันส์คัพ 2005
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:นักฟุตบอลชาวกรีก
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้เล่นอาเอฟเซ อายักซ์
หมวดหมู่:กองหน้าฟุตบอล
หมวดหมู่:ผู้เล่นไฟเยอโนร์ด
หมวดหมู่:ผู้เล่นแอร์สเทอ เอ็ฟเซ เนือร์นแบร์ค
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:ผู้เล่นสโมสรฟุตบอลชัลเคอ 04
หมวดหมู่:นักฟุตบอลทีมชาติกรีซ
หมวดหมู่:ผู้เล่นในบุนเดิสลีกา
หมวดหมู่:ผู้เล่นในซไวเทอบุนเดิสลีกา
หมวดหมู่:ผู้เล่นในลีกเอิง
หมวดหมู่:ผู้เล่นในเอเรอดีวีซี
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในซาอุดีโปรเฟสชันนัลลีก
หมวดหมู่:บุคคลจากแคว้นเซนทรัลมาซิโดเนีย
อุทกภัยในคีวชู พ.ศ. 2563

ฝนตกหนักเป็นประวัติศาสตร์ในจังหวัดคูมาโมโตะและจังหวัดคาโงชิมะ บนเกาะคีวชู ประเทศญี่ปุ่น ในวันที่ 4 กรกฎาคม 2020 ส่งผลให้เกิดอุทกภัยและดินถล่ม ยืนยันจำนวนผู้เสียชีวิต 49 ราย ในวันที่ 6 กรกฎาคม ในจำนวนนี้ 14 รายเป็นผู้อยู่อาศัยในบ้านพักคนชราแห่งหนึ่งในเมืองคูมะ จังหวัดคูมาโมโตะซึ่งถูกน้ำท่วม

## เบื้องหลัง
ไต้ฝุ่น พายุ และอุทกภัย เป็นภัยพิบัติที่ส่งผลกระทบหนักต่อประเทศญี่ปุ่นในหลายปีก่อนปี 2020 ส่งผลให้มีผู้เสียชีวิตมากกว่าหลายร้อยราย ผู้เชี่ยวชาญได้วิเคราะห์สาเหตุและระบุว่าเป็นผลมาจากภาวะโลกร้อน

แอ่งแม่น้ำคูมะเคยประสบอุทกภัยมาก่อนในปี 1965 แม่น้ำคูมะนั้นเป็นหนึ่งในแม่น้ำที่เชี่ยวกรากมากสามแห่งของประเทศญี่ปุ่น และเป็นแม่น้ำระดับเอ ที่มีความยาว 115 กิโลเมตร มีต้นน้ำอยู่ในเทือกเขาหนึ่งบนเกาะคีวชู ไหลผ่านฮิโตโยชิ จังหวัดคูมาโมโตะ, คูมะ จังหวัดคูมาโมโตะ และยัตสึชิโระ จังหวัดคูมาโมโตะ และไหลลงทะเลยัตสึชิโระ

## เหตุการณ์
เมื่อวันที่ 4 กรกฎาคม 2020 ฝนตกหนักได้ก่อให้เกิดอุทกภัยบนเกาะคีวชู ทางตอนใต้ของญี่ปุ่น เมื่อเวลาท้องถิ่น 5 นาฬิกา หน่วยอุตุนิยมวิทยาประเทศญี่ปุ่นได้ขึ้นคำเตือนสำหรับฝนตกหนักอันนำไปสู่อุทกภัยระดับร้ายแรงที่สุด (ระดับ 3) ในหลายส่วนของจังหวัดคูมาโมโตะ และคาโงชิมะ เป็นครั้งแรกที่มีการประกาศเตือนอุทกภัยระดับสูงสุดในพื้นที่เหล่านี้ หน่วยอุตุนิยมวิทยาแห่งชาติได้ระบุว่าปริมาณของน้ำฝนนั้นทำลายสถิติของภูมิภาค และสูงอย่างไม่เคยเป็นมาก่อนในประวัติศาสตร์ ที่อัตราปริมาณน้ำฝนสูงเกิน 100 มิลลิเมตรต่อชั่วโมง

ในวันที่ 6 กรกฎาคม 2020 มีรายงานผู้เสียชีวิตยืนยันรวม 49 ราย และเพิ่มขึ้นเป็น 58 รายในวันที่ 8 กรกฎาคม ในจำนวนนี้มีสิบสี่รายที่เป็นผู้อยู่อาศัยในบ้านพักคนชราแห่งหนึ่งในเมืองคูมะที่ถูกน้ำท่วม ผู้ว่าราชการจังหวัดคูมาโมโตะ อิคุโอะ คาบาชิมะ ระบุว่าบ้านพักคนชรานั้นถูกพัดเกยหลังดินและน้ำพุ่งทะลักเข้าไปภายในอาคาร หนึ่งในอาสาสมัครกู้ภัยอ้างว่าเมื่อทีมกู้ภัยเข้าไปถึงภายในบ้านพักคนชรานั้น น้ำยังท่วมทั้งชั้นหนึ่งของอาคาร เจ้าหน้าที่จึงทำได้เพียงช่วยเหลือผู้รอดชีวิตที่สามารถหนีขึ้นมาบนชั้นสองได้ทัน

หลังเหตุฝนตกข้ามคืน เจ้าหน้าที่ทางการได้ชี้แจงให้ประชาชน 75,000 คนอพยพออกจากพื้นที่จังหวัดคูมาโมโตะ และคาโงชิมะ ประชากร 203,200 คนได้รับคำสั่งให้อยู่ภายในเคหสถานของตน และมีศูนย์พักพิง 109 แห่งเปิดขึ้นในพื้นที่
thumb|สะพานคามาเสะ (ซ้าย) และสะพานรถไฟคูมางาวะหมายเลข 1‎ (ขวา) ถูกน้ำพัดพังทลาย
ในเมืองคูมะ ผู้ประสบภัยที่เหลือได้รับการช่วยเหลือโดยเฮลิคอปเตอร์ มีบ้านเรือจำนวนแปดหลังถูกพัดหายไปกับน้ำในเมืองอาชิคิตะ ส่วนในเมืองสึนากิ พบร่างไร้ชีวิต 2–3 รายได้รบการกู้ขึ้นมาจากพื้นที่ดินถล่ม นอกจากนี้ยังมีบ้านเรือน 8,000 หลังที่ไฟฟ้าถูกตัดในทั้งสองจังหวัด

## ดูเพิ่ม
* อุทกภัยในประเทศญี่ปุ่น พ.ศ. 2561

## อ้างอิง

หมวดหมู่:อุทกภัย
หมวดหมู่:ประเทศญี่ปุ่นในปี พ.ศ. 2563
หมวดหมู่:เหตุการณ์ในประเทศญี่ปุ่น
หมวดหมู่:ภัยพิบัติในประเทศญี่ปุ่น
หมวดหมู่:อุทกภัยในประเทศญี่ปุ่น
พระครูพัฒนกิจจานุรักษ์ (ชัยวงศ์ จนฺทวํโส)

**พระครูพัฒนกิจจานุรักษ์** หรือ **ครูบาชัยยะวงศาพัฒนา** หรือ **ครูบาวงศ์** () ฉายาธรรม **จนฺทวํโส** เป็นภิกษุนักพัฒนา ชาวจังหวัดลำพูน อดีตเจ้าอาวาสวัดพระพุทธบาทห้วยต้ม ศิษย์ครูบาศรีวิชัย

## ประวัติ
ครูบาชัยยะวงศาพัฒนา มีนามเดิม **ชัยวงศ์ ต๊ะแหนม** เกิดวันอังคารที่ 22 เมษายน พ.ศ. 2456  เวลา 24:15 น. ปีฉลู เป็นบุตรนายน้อยจันต๊ะกับนางบัวแก้ว ครอบครัวเป็นเกษตรกรยากจนแต่มีศรัทธาในพุทธศาสนา เมื่ออายุ 12 ปีท่านเริ่มถือมังสวิรัติ แล้วบรรพชาเป็นสามเณรโดยมีครูบาชัยลังกาเป็นพระอุปัชฌาย์ ได้ฉายาว่า **ชัยลังกา** ตามฉายาของพระอุปัชฌาย์ 

ขณะเป็นสามเณร แม้จะถูกเพื่อนกลั่นแกล้งทำร้ายร่างกายเสมอ แต่ท่านอดทนและให้อภัยตลอด ท่านยังได้ติดตามครูบาชัยลังกาออกจาริกไปที่ต่าง ๆ จนเข้าอุปสมบทที่วัดพระพุทธบาทตากผ้า เมื่อวันพฤหัสบดีที่ 2 กุมภาพันธ์ พ.ศ. 2475 (นับแบบปัจจุบันเป็น พ.ศ. 2476) ปีวอก โดยมีครูบาพรหมจักรเป็นพระอุปัชฌาย์ ได้ฉายาว่า **ชัยยะวงศา** แล้วออกจาริกต่อจนได้พบชาวปกาเกอะญอ ต่อมาพวกเขาเลื่อมใสท่านมากจนหันมานับถือพุทธศาสนา ย้ายมาตั้งถิ่นฐานรอบวัดพระพุทธบาทห้วยต้ม รักษาศีล 5 และถือมังสวิรัติเช่นเดียวกับท่าน

เมื่ออายุ 22 ปี ท่านทราบข่าวว่าครูบาศรีวิชัยนำประชาชนสร้างถนนขึ้นวัดพระธาตุดอยสุเทพ ท่านจึงพาชาวกะเหรี่ยงส่วนหนึ่งมาร่วมช่วยเหลือด้วยจนแล้วเสร็จจึงกลับไปจำพรรษาที่วัดจอมหมอก อำเภออมก๋อย ขณะนั้นฝ่ายต่อต้านครูบาศรีวิชัยซึ่งกลั่นแกล้งขัดขวางงานของครูบามาตลอด ได้ตั้งอธิกรณ์กับลูกศิษย์ครูบาแล้วบังคับให้ลาสิกขาบท รวมทั้งพระชัยยะวงศาก็ถูกเจ้าคณะตำบลจับสึกเช่นกัน ท่านจึงเปลี่ยนมาครองผ้าขาว แต่ยังรักษาข้อวัตรภิกษุอย่างเคร่งครัดเช่นเดิม แล้วไปช่วยครูบาศรีวิชัยบูรณะวัดบ้านปางเสร็จแล้วจึงออกจาริกต่อไป จนอายุ 28 ปี ครูบาศรีวิชัยมรณภาพ ท่านช่วยงานศพแล้วมาอยู่วัดป่าพลู ได้อุปสมบทอีกครั้ง โดยครูบาบุญมา วัดบ้านโฮ่ง เป็นพระอุปัชฌาย์ ได้ฉายาว่า **จนฺทวํโส**

ท่านจาริกไปบูรณะวัดต่าง ๆ จนอายุ 34 ปี จึงรับนิมนต์มาบูรณะวัดพระพุทธบาทห้วยต้ม แล้วจำพรรษาที่นี่ตลอดมา

ครูบาวงศ์อาพาธด้วยโรคหัวใจ เข้ารับการรักษาที่โรงพยาบาลมหาราชนครเชียงใหม่ จนมรณภาพเมื่อวันที่ 17 พฤษภาคม พ.ศ. 2543 สิริอายุได้  พรรษา 69

## สมณศักดิ์
* 4 เมษายน พ.ศ. 2514 ได้รับแต่งตั้งจากพระราชสุตาจารย์ (สิงฆะ อภิวํโส) ให้ดำรงตำแหน่งฐานานุกรมที่ *พระครูใบฎีกา*
* 5 ธันวาคม พ.ศ. 2530 เป็นพระครูสัญญาบัตรรองเจ้าอาวาสวัดราษฎร์ที่ *พระครูพัฒนกิจจานุรักษ์*
* 5 ธันวาคม พ.ศ. 2540 เป็นพระครูสัญญาบัตรเจ้าอาวาสวัดราษฎร์ ชั้นโท ในราชทินนามเดิม

## อ้างอิง

หมวดหมู่:ครูบา
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:ผู้ได้รับพระราชทานรางวัลเสาเสมาธรรมจักร
หมวดหมู่:ภิกษุจากจังหวัดลำพูน
หมวดหมู่:บุคคลจากอำเภอลี้
หมวดหมู่:เสียชีวิตจากโรคระบบหัวใจหลอดเลือด
พิบูลย์ วิสิฐนนทชัย

พระคุณเจ้า **ยอแซฟ พิบูลย์ วิสิฐนนทชัย** (เกิด 1 มิถุนายน พ.ศ. 2489) เป็นมุขนายกกิตติคุณเขตมิสซังนครสวรรค์ ได้รับแต่งตั้งมุขนายกมิสซังเมื่อวันที่ 19 มิถุนายน พ.ศ. 2552 และได้รับการประกอบพิธีอภิเษกเป็นมุขนายกโดยพระคาร์ดินัลไมเคิล มีชัย กิจบุญชู ณ สนามกีฬาจังหวัดนครสวรรค์ เมื่อวันที่ 12 กันยายน พ.ศ. 2552

## ประวัติ
มุขนายกยอแซฟ พิบูลย์ วิสิฐนนทชัย เกิดเมื่อวันที่ 1 มิถุนายน ค.ศ. 1946 เป็นชาวไทยเชื้อสายจีน ภูมิลำเนา ตำบลโสนลอย อำเภอบางบัวทอง จังหวัดนนทบุรี เป็นบุตรของอันเดร ซ่วน วิสิฐนนทชัย (แซ่ตั้ง) กับอันนา ชุนบ๊วย วิสิฐนนทชัย (แซ่โง้ว) มีพี่น้องรวมตัวท่าน 9 คน ท่านเป็นบุตรคนที่ 4

จบการศึกษาชั้นประถมศึกษาที่โรงเรียนพระแม่สกลสงเคราะห์ บางบัวทอง ระดับมัธยมศึกษาตอนต้นที่โรงเรียนดาราสมุทร ศรีราชา ระดับมัธยมศึกษาตอนปลายที่โรงเรียนอัสสัมชัญ ศรีราชา และระดับปริญญาตรีในสาขาปรัชญา และสาขาเทวศาสตร์ จาก General College เมืองปีนัง ประเทศมาเลเซีย
ท่านได้รับการบวชเป็นบาทหลวงสังกัดมิสซังโรมันคาทอลิกกรุงเทพฯ เมื่อวันที่ 17 มีนาคม ค.ศ. 1974 ที่ สามเณราลัยนักบุญยอแซฟ สามพราน นครปฐม โดย พระอัครสังฆราช ไมเกิ้ล มีชัย กิจบุญชู หลังจากนั้นเมื่อวันที่ 19 มิถุนายน ค.ศ. 2009 ท่านได้รับการแต่งตั้งเป็นมุขนายกประจำเขตมิสซังนครสวรรค์ สืบต่อจากมุขนายกฟรังซิสเซเวียร์ เกรียงศักดิ์ โกวิทวาณิชที่ย้ายไปรับตำแหน่งอัครมุขนายกมิสซังโรมันคาทอลิกกรุงเทพฯ และได้มีการอภิเษกท่านเป็นมุขนายกเมื่อวันที่ 12 กันยายน ค.ศ. 2009 โดยพระคาร์ดินัลไมเคิล มีชัย กิจบุญชู ณ สนามกีฬาจังหวัดนครสวรรค์ 

## อ้างอิง

หมวดหมู่:มุขนายกมิสซังโรมันคาทอลิกนครสวรรค์
หมวดหมู่:ชาวไทยเชื้อสายแต้จิ๋ว
หมวดหมู่:บุคคลจากโรงเรียนยอแซฟอุปถัมภ์
หมวดหมู่:บุคคลจากอำเภอบางบัวทอง
พระยาเพ็ชรรัตน์ (โมรา)

**พระยาเพ็ชรรัตน์ (โมรา)** (18 กรกฎาคม พ.ศ. 2378 - 11 มกราคม พ.ศ. 2445)ขุนนางชาวไทย จางวางกรมพระตำรวจซ้ายฝ่ายพระราชวังบวร จางวางกรมล้อมพระราชวังฝ่ายพระราชวังบวร ปลัดกรมพระตำรวจใหญ่ซ้ายฝ่ายพระราชวังบวร 

เกิดเมื่อวันเสาร์ เดือน ๘ แรม ๘ ค่ำ ปีมะแม สัปตศก จุลศักราช ๑๑๙๗ ตรงกับวันที่ 18 กรกฎาคม พ.ศ. 2378 เป็นบุตรชายของ หลวงเดชนายเวร (สุด) ส่วนมารดาชื่อ ฉิม เมื่ออายุประมาณ 7-8 ปีได้เข้าไปอยู่ใน พระบรมมหาราชวัง โดยไปอาศัยอยู่กับ เจ้าจอมอรุณ ในรัชกาลที่ 3 ผู้เป็นพี่สาวร่วมมารดาและได้ถวายตัวเป็นมหาดเล็กไล่กาในรัชกาลที่ 3 รับพระราชทานเบี้ยหวัดปีละ 5 ตำลึง จากนั้นได้เรียนหนังสือกับครูสุวรรณ์ ซึ่งสอนอยู่ที่ พระที่นั่งราชกิจวินิจฉัย ท่าราชวรดิษฐ์ 

ต่อมาจึงได้ย้ายมาเรียนหนังสือที่ วัดอัปสรสวรรค์ และบรรพชาเป็นสามเณรที่ วัดราชาธิวาส ก่อนจะสึกออกมาเป็นฆราวาสระยะหนึ่งและได้กลับมาอุปสมบทเป็นพระภิกษุที่ วัดกัลยาณมิตรวรมหาวิหาร เมื่ออายุประมาณ 23-24 ปีจากนั้นจึงได้ย้ายมาจำพรรษาที่วัดราชสิทธารามราชวรวิหาร ก่อนจะลาสิกขาบทกลับเข้ารับราชการตามเดิม

## ชีวิตส่วนตัว
พระยาเพ็ชรรัตน์มีภรรยาที่มีบุตรด้วยกันทั้งสิ้น 3 คน 

* ภรรยาเอกชื่อ แสง เป็นหลานตา พระยาดำรงราชพลขันธ์ (จุ้ย คชเสนี) มีบุตรชาย 2 คนคือ 
** นายเอี่ยม (ต่อมาคือ หลวงอัฏมัทยานุยุตร์)
** จมื่นศักดิ์บริบาล (สวน) (ต่อมาคือ พระยาจรรยายุตกฤตย์)
* ภรรยาชื่อ ขลิบ เป็นบุตรสาวของ เจ้าพระยายมราช (แก้ว สิงหเสนี)และหลานปู่ของเจ้าพระยาบดินทรเดชา (สิงห์ สิงหเสนี) มีบุตรสาวชื่อ สังวาล
* ภรรยาชื่อ ตาล มีบุตร 3 คนคือ 
** เจ้าพระยามหิธร (ลออ ไกรฤกษ์)
** นายอู๋ (ต่อมาคือ พระยาจักรปาณีศรีศิลวิสุทธิ์)
** จำเริญ (ต่อมาคือ คุณหญิงจำเริญ ภริยาของ พระยาประเสริฐศุภกิจ)

## บรรดาศักดิ์
* พ.ศ. 2405 จ่าแกว่นประกวดงาน กรมตำรวจสนมซ้าย ถือศักดินา ๓๐๐
* พ.ศ. 2409 จมื่นศักดิ์แสนยากร ปลัดกรมพระตำรวจใหญ่ซ้าย ถือศักดินา ๔๐๐
* พ.ศ. 2412 พระณรงค์วิชิต เจ้ากรมพระตำรวจนอกขวา ถือศักดินา ๘๐๐
* พ.ศ. 2422 พระอินทร์ธิบาล เจ้ากรมพระตำรวจในซ้าย ถือศักดินา ๑๐๐๐
* พ.ศ. 2429 พระยาบริรักษราชา จางวางกรมพระตำรวจซ้ายฝ่ายพระราชวังบวร ถือศักดินา ๒๐๐๐
* 4 พฤษภาคม พ.ศ. 2436 พระยาเพ็ชรรัตน์ ถือศักดินา ๒๕๐๐

## ถึงแก่กรรม
พระยาเพ็ชรรัตน์ถึงแก่กรรมเมื่อวันที่ 11 มกราคม พ.ศ. 2445 เวลา 13.00 น. ในการนี้โปรดเกล้าฯ พระราชทานน้ำหลวงอาบศพและหีบทองทึบ และได้จัดงานพระราชทานเพลิงศพ ที่ปรำ วัดจักรวรรดิราชาวาสวรมหาวิหาร เมื่อวันที่ 23 เมษายน พ.ศ. 2446 เวลา 17.00 น.

## เครื่องราชอิสริยาภรณ์

## อ้างอิง

หมวดหมู่:ขุนนางไทย
หมวดหมู่:บรรดาศักดิ์ชั้นพระยา
หมวดหมู่:สกุลไกรฤกษ์
วุฒิเลิศ แห่ล้อม

พระคุณเจ้า **ยอแซฟ วุฒิเลิศ แห่ล้อม** (เกิด 17 ธันวาคม พ.ศ. 2494) เป็นมุขนายกประจำเขตมิสซังเชียงรายท่านแรกและท่านปัจจุบัน ได้รับแต่งตั้งเมื่อวันที่ 25 เมษายน พ.ศ. 2561 และได้รับการประกอบพิธีอภิเษกโดยพระคาร์ดินัลไมเคิล มีชัย กิจบุญชู ณ หอประชุมมหาวิทยาลัยราชภัฏเชียงราย เมื่อวันที่ 7 กรกฎาคม พ.ศ. 2561

## อ้างอิง

หมวดหมู่:มุขนายกในประเทศไทย
หมวดหมู่:บุคคลจากจังหวัดปทุมธานี
หมวดหมู่:บุคคลจากโรงเรียนยอแซฟอุปถัมภ์
สงวน ศิริสว่าง

**สงวน ศิริสว่าง** อดีตสมาชิกสภาผู้แทนราษฎรจังหวัดเชียงใหม่ 1 สมัย

## ประวัติ
สงวน ศิริสว่าง เป็นชาวภาคกลาง มีอาชีพเป็นหมอชั้น 2 หรือแพทย์ที่ได้รับใบอนุญาตให้รักษาคนไข้ได้ในประเภทง่ายๆ นายสงวนลงเล่นการเมืองโดยการลงสมัครรับเลือกตั้งสมาชิกสภาเทศบาลนครเชียงใหม่ และได้เป็นเทศมนตรี เทศบาลนครเชียงใหม่ ในสมัยเดียวกับนายสุชาติ สุจริตกุล หลวงสำเริงณรงค์ นายสมบูรณ์  จันทรปัญญา โดยมีหลวงศรีประกาศ (ฉันท์ วิชยาภัย) เป็นนายกเทศมนตรี

นายสงวน ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 โดยไม่สังกัดพรรคการเมือง แต่ได้ร่วมกิจกรรมกับพรรคเสรีมนังคศิลา

นายสงวน เป็นผู้มีบทบาทในทางการเมืองโดยการทำหนังสือถึงอธิบดีกรมตำรวจให้ดำเนินคดีกับ หยุด แสงอุทัย จากกรณีที่เขียนบทความเรื่อง" อำนาจและความรับผิดชอบในระบอบประชาธิปไตย" ออกวิทยุกระจายเสียงแห่งประเทศไทย มีเนื้อหาแสดงว่าพระมหากษัตริย์ไม่พึงตรัสเรื่องเศรษฐกิจ สังคม หรือการเมือง โดยไม่มีรัฐมนตรีรับสนองพระบรมราชโองการนั้น ซึ่งเป็นที่วิพากษ์วิจารณ์กันว่าเข้าข่ายหมิ่นพระบรมเดชานุภาพ แต่ในที่สุดกรมตำรวจก็ไม่ได้ดำเนินคดี และจอมพล ป.พิบูลสงคราม นายกรัฐมนตรีก็ตอบชัดเจนว่าไม่หมิ่นพระบรมเดชานุภาพ จากกรณีดังกล่าวส่งผลกระทบไปยังนายสงวน โดยถูกสมาชิกพรรคเสรีมนังคศิลาจำนวนหนึ่ง เสนอให้ขับนายสงวนออกจากพรรค แต่สมาชิกส่วนใหญ่ไม่เห็นด้วย 

## อ้างอิง

หมวดหมู่:ผู้ดำรงตำแหน่งทางการเมืองท้องถิ่นในจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคเสรีมนังคศิลา
เวอร์ซาเช

**จานนี เวอร์ซาเช เอส.อาร์.แอล.** (, ) นิยมเรียกสั้น ๆ ว่า **เวอร์ซาเช** เป็นบริษัทสินค้าฟุ่มเฟือยของอิตาลี ก่อตั้งโดยจานนี เวอร์ซาเช ในปี ค.ศ. 1978 คอลเลกชันหลักของตราสินค้าคือ เวอร์ซาเช ซึ่งผลิตเสื้อผ้าสำเร็จรูปและเครื่องหนังสัตว์ ตราสัญลักษณ์ของตราสินค้าคือหัวของเมดูซาในเทพปกรณัมกรีก ซากหักปรักพังอิงจากพื้นที่เรจโจคาลาเบรีย ซึ่งเป็นพื้นที่ที่พี่น้องเวอร์ซาเชเล่นสมัยตอนเป็นเด็ก 

ตราสินค้าเวอร์ซาเชมีเอกลักษณ์ในการออกแบบสีที่ฉูดฉาด สีสันสดใส แต่มีสไตล์ ในปี ค.ศ. 2018 บริษัทได้ประกาศว่าจะหยุดใช้ขนสัตว์ในสินค้าทุกประเภท เมื่อวันที่ 25 กันยายน ค.ศ. 2018 ไมเคิล คอร์ส โฮลด์ดิงส์ ได้เข้าซื้อหุ้นทั้งหมดในจานนี เวอร์ซาเช เอส.อาร์.แอล. ในราคา 2.12 พันล้านดอลลาร์สหรัฐ การเข้าซื้อกิจการเสร็จสิ้นในวันที่ 31 ธันวาคม ค.ศ. 2018 ในปัจจุบัน ดอนนาเทลลา เวอร์ซาเช เป็นหัวหน้าของการออกแบบสร้างสรรค์ 

เมื่อวันที่ 2 ธันวาคม ค.ศ. 2025 กลุ่มปราดาได้ดำเนินการเข้าซื้อกิจการเวอร์ซาเชเสร็จสมบูรณ์ ด้วยมูลค่า 1.375 พันล้านดอลลาร์สหรัฐ

## เวอร์ซาเชในประเทศไทย
[thumb|300x300px|บูติกเวอร์ซาเชที่[มิลาน อิตาลี]]
ร้านค้าเวอร์ซาเชในประเทศไทย มีทั้งหมดห้าแห่ง ได้แก่ ไอคอนสยาม, เซ็นทรัล เอ็มบาสซี, เซ็นทรัล ฟลอเรสตา, สยามพารากอน, เซ็นทรัล ชิดลม นอกจากนี้ยังเคยมีบูติกที่เพนนินซูล่าพลาซ่า อีกด้วย

ในปี พ.ศ. 2565 เวอร์ซาเชได้จัดแสดงแฟชันโชว์ครั้งแรกในเอเชียตะวันออกเฉียงใต้ ณ อาคารไปรษณีย์กลาง บางรัก

## อ้างอิง

## แหล่งข้อมูลอื่น
* 

หมวดหมู่:ตราสินค้าไฮแฟชั่น
หมวดหมู่:ตราสินค้าหรูหรา
หมวดหมู่:โอตกูตูร์
หมวดหมู่:บริษัทอิตาลีที่ก่อตั้งในปี พ.ศ. 2521
หมวดหมู่:บริษัทรองเท้าของอิตาลี
หมวดหมู่:การควบรวมและเข้าซื้อกิจการในปี พ.ศ. 2568
หมวดหมู่:การควบรวมและเข้าซื้อกิจการในปี พ.ศ. 2561
นาโงยะ แกรมปัส

**นาโงยะ แกรมปัส** (; ) เป็นสโมสรฟุตบอลอาชีพในเจลีกของประเทศญี่ปุ่น ปัจจุบันเล่นอยู่ในเจ1 ลีก มีถิ่นฐานอยู่ที่เมืองนาโงยะ จังหวัดไอจิ คำว่า "แกรมปัส" มาจากรูปโลหะของสัตว์ในวรรณกรรมญี่ปุ่นบนยอดปราสาทนาโงยะชื่อ "ชาจิโฮโกะ" ส่วนหัวจะมีลักษณะคล้ายมังกรหรือเสือ ส่วนลำตัวเป็นปลา ซึ่งใกล้เคียงกับโลมาริสโซสายพันธุ์ของปลาโลมาในสกุล "แกรมปัส" ส่วนคำว่า "เอต" มาจากตราสัญลักษณ์ของเมืองนาโงยะมีชื่อเรียกว่า "ฮาชิมารุ" คำว่า "ฮาชิ" (はち) ในภาษาญี่ปุ่นแปลว่า "เลขแปด"

## ผู้เล่นปัจจุบัน

## อ้างอิง

## แหล่งข้อมูลอื่น

* 
* Fans Account on Twitter (in spanish)
*  
* 


หมวดหมู่:สโมสรฟุตบอลในประเทศญี่ปุ่น
หมวดหมู่:สโมสรฟุตบอลที่ก่อตั้งในปี พ.ศ. 2534
หมวดหมู่:กีฬาในนาโงยะ
หมวดหมู่:โตโยต้า
มุสตะฮับบ์

**มุสตะฮับบ์** () เป็นสิ่งที่แนะนำ เป็นที่โปรดปราน หรือการกระทำที่มีคุณธรรมในศาสนาอิสลาม

การกระทำที่เป็นมุสตะฮับบ์คือสิ่งที่อยู่ในการปกครอง (*[[อะฮ์กาม]]*) ของกฎหมายอิสลามที่อยู่ระหว่าง *[[มุบาฮ์]]* (กลาง; ไม่ถูกแนะนำหรือหลีกเลี่ยง) กับ *[[วาญิบ]]* (บังคับ) โดยมีคำอธิบายว่า "เป็นการกระทำที่แนะนำ แต่ไม่จำเป็น; การทำสิ่งนั้นจะได้รับรางวัล ถ้าไม่ทำสิ่งนั้นจะไม่ถูกลงโทษ" คำไวพจน์ของ *มุสตะฮับบ์* ได้แก่ *มัสนูน* และ *มันดูบ* คำตรงข้ามของ *มุสตะฮับบ์* คือ *[[มักรูฮ์]]* (ขัดขวาง)

## ตัวอย่าง
มีการกระทำที่เป็นมุสตะฮับบ์กว่าพันแบบ โดยมีตัวอย่างดังนี้: 

* อัสสลามุอะลัยกุม (การทักทายตามธรรมเนียมอิสลาม; แต่การตอบสลามเป็นวาญิบ)
* เศาะดะเกาะฮ์ (การบริจาคนอกเหนือจากซะกาต)
* อุมเราะฮ์ 
* โกนขนหัวหน่าวกับขนรักแร้

## ดูเพิ่ม
* มักรูฮ์

## อ้างอิง


## แหล่งข้อมุลอื่น
*Difference between the Terms Sunnah and Mustahabb in the Terminology of Islamic Jurisprudence

หมวดหมู่:คำศัพท์และประโยคภาษาอาหรับ
หมวดหมู่:นิติศาสตร์อิสลาม
หมวดหมู่:คำศัพท์ศาสนาอิสลาม
หมวดหมู่:คำศัพท์ในกฎหมายชะรีอะฮ์
ฟุตบอลในประเทศกรีซ

บทความนี้กล่าวถึงรายละเอียดของ**[[ฟุตบอล]]**ในประเทศกรีซ

## ระบบลีก
ลีกแรกของฟุตบอลอาชีพกรีซก่อตั้งขึ้นในชื่อแพนเฮลเลนิกแชมเปียนชิปใน ค.ศ. 1927 ลีกนี้ได้ดำเนินการแข่งขันจนถึง ค.ศ. 1959 ซึ่งมันถูกแทนที่โดยอัลฟาเอธนีกี ซึ่งดำเนินการจนถึง ค.ศ. 2006 สุดท้ายถูกแทนที่โดยซูเปอร์ลีกกรีซ

ใน ค.ศ. 2011 ฟิฟโปร หน่วยงานซึ่งแสดงข้อมูลผู้เล่นอาชีพ เปิดเผยว่า เกือบร้อยละ 70 ของผู้เล่นทั้งหมดในกรีซไม่ได้รับค่าจ้าง

ซูเปอร์ลีกกรีซเป็นลีกฟุตบอลสูงสุดของประเทศกรีซ มีสโมสรเข้าร่วมแข่งขัน 14 สโมสร โดยสโมสรที่ชนะเลิศมากที่สุดคือโอลิมเบียโกส ซึ่งชนะเลิศ 45 สมัย รองลงมาคือปานาซีไนโกส ชนะเลิศ 20 สมัย และอาเอกเอเธนส์ ชนะเลิศ 12 สมัย

## ถ้วย
การแข่งขันฟุตบอลคัพหลักเพียงหนึ่งเดียวของประเทศคือกรีกคัพ ซึ่งสโมสรจากลีกทุกระดับสามารถเข้าร่วมแข่งขันได้ นอกจากนี้ ยังเคยมีการแข่งขันกรีกซูเปอร์คัพ ซึ่งเป็นการพบกันระหว่างทีมชนะเลิศซูเปอร์ลีกกับทีมชนะเลิศกรีกคัพ

## ระหว่างประเทศ
### การแข่งขันของยูฟ่า

สโมสรสามารถคว้าสิทธิ์ในการแข่งขันระดับทวีปยุโรปโดยการตัดสินของฟีฟ่า ทีมชนะเลิศซูเปอร์ลีกจะได้สิทธิ์เข้าร่วมแข่งขันยูฟ่าแชมเปียนส์ลีกรอบแบ่งกลุ่ม ทีมในอันดับที่สองถึงห้า จะต้องเพลย์ออฟแบบพบกันหมดเพื่อหาทีมชนะที่จะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบสาม ทีมอื่น ๆ อีกสามทีม จะได้สิทธิ์เข้าร่วมแข่งขันยูฟ่ายูโรปาลีกในรอบเพลย์ออฟ, รอบคัดเลือกรอบสาม หรือรอบคัดเลือกรอบสอง ทีมชนะเลิศกรีกคัพก็ได้สิทธิ์ในการแข่งขันยูฟ่ายูโรปาลีกเช่นกัน แต่ถ้าหากทีมนั้นได้สิทธิ์ของยูฟ่าในลีกอยู่ก่อนแล้ว สิทธิ์นั้นจะตกไปอยู่กับทีมรองชนะเลิศกรีกคัพแทน

โอลิมเปียกอสกลายเป็นทีมกรีกทีมแรกและทีมเดียวที่ชูถ้วยยูฟ่า โดยคว้าแชมป์ยูโรปาลีกในฤดูกาล 2023–24 โดยเอาชนะฟิออเรนตินาในรอบชิงชนะเลิศ นอกจากนี้ทีมเยาวชนของโอลิมเปียกอสยังคว้าแชมป์ยูฟ่า ยูธ ลีก ในฤดูกาลเดียวกัน โดยเอาชนะเอซี มิลาน ในรอบชิงชนะเลิศ

### ทีมชาติ

[thumb|220px|[อันเกลอส ชาริสเตอัส ทำประตูชัยให้กับกรีซในนัดชิงชนะเลิศฟุตบอลชิงแชมป์แห่งชาติยุโรป 2004]]

การแข่งขันนัดแรกของทีมชาติกรีซเกิดขึ้นเมื่อวันที่ 7 เมษายน ค.ศ. 1929 ในนัดที่พ่ายแพ้ต่ออิตาลี 1-4  กรีซเคยผ่านรอบคัดเลือกของฟุตบอลโลกสามครั้ง ในปี 1994, 2010 และ 2014 และเคยผ่านรอบคัดเลือกของฟุตบอลชิงแชมป์แห่งชาติยุโรปสี่ครั้ง ในปี 1980, 2004, 2008 และ 2012 แต่ครั้งที่ทีมชาติประสบความสำเร็จมากที่สุดคือปี 2004 ซึ่งกรีซสามารถคว้าแชมป์โดยเอาชนะเจ้าภาพอย่างโปรตุเกสในนัดชิงชนะเลิศได้

## อ้างอิง
บูกาโย ซากา

**บูกาโย อโยยิงกา เทมีดาโย โมเสส ซากา** (, ; เกิด 5 กันยายน ค.ศ. 2001) เป็นนักฟุตบอลชาวอังกฤษที่เล่นในตำแหน่งปีกขวาให้กับอาร์เซนอลในพรีเมียร์ลีกและทีมชาติอังกฤษ ซาก้าเป็นนักฟุตบอลชาวอังกฤษที่มีเชื้อสายแอฟริกานั้นคือเชื้อสายไนจีเรีย

## ทีมชาติ
ซากาเกิดที่อังกฤษและมีเชื้อสายไนจีเรีย เขาได้ลงเล่นให้กับทีมชาติอังกฤษรุ่นอายุไม่เกิน 16, 17, 18 และ 19 ปี

ในเดือนพฤษภาคม ค.ศ. 2018 ซากามีชื่อติดทีมชาติอังกฤษรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2018 ที่พวกเขาเป็นเจ้าภาพ อังกฤษตกรอบหลังจากที่พ่ายแพ้ต่อเนเธอร์แลนด์ในรอบรองชนะเลิศด้วยการยิงลูกโทษแม้ว่าเขาจะยิงเข้าไปได้ก็ตาม

ในเดือนกันยายน ค.ศ. 2018 ซากาทำประตูให้ทีมชาติอังกฤษรุ่นอายุไม่เกิน 18 ปี บุกไปเอาชนะฝรั่งเศสได้ ต่อมาในเดือนพฤศจิกายน ค.ศ. 2018 เขามีชื่อติดทีมชาติรุ่นอายุไม่เกิน 19 ปีเป็นครั้งแรก และทำประตูแรกให้กับทีมชาติรุ่นอายุไม่เกิน 19 ปีในนัดที่พบกับมอลโดวา

## เกียรติประวัติ
**อาร์เซนอล**
*เอฟเอคัพ: 2019–20
*เอฟเอคอมมิวนิตีชีลด์: 2020
* ยูฟ่ายูโรปาลีก รองชนะเลิศ: 2018–19

**อังกฤษ**
*ฟุตบอลชิงแชมป์แห่งชาติยุโรป รองชนะเลิศ: 2020

**บุคคล**
*นักฟุตบอลดาวรุ่งแห่งปีของพีเอฟเอ: 2022–23
*ผู้เล่นประจำฤดูกาลของอาร์เซนอล: 2020–21
*IFFHS Men's Youth (U20) World Team: 2021

## อ้างอิง

## แหล่งข้อมูลอื่น

*Profile at the Arsenal F.C. website
*Profile at the Football Association website
*

หมวดหมู่:นักฟุตบอลชาวอังกฤษ
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:นักกีฬาจากลอนดอน
หมวดหมู่:ชาวอังกฤษเชื้อสายไนจีเรีย
หมวดหมู่:บุคคลจากลอนดอนโบโรอีลิง
แคว้นปกครองตนเองของประเทศรัสเซีย

[350px|thumb|แคว้นปกครองตนเอง ([แคว้นปกครองตนเองของชาวยิวด้านล่างขวาของรูป)]]
**แคว้นปกครองตนเอง** (; *avtonomnaya oblast*) เป็นหนึ่งในประเภทหน่วยองค์ประกอบของประเทศรัสเซีย ปัจจุบันสหพันธรัฐรัสเซียมีแคว้นปกครองตนเองเพียงแคว้นเดียวคือแคว้นปกครองตนเองยิว อย่างไรก็ตามในยุคของการปกครองของสหภาพโซเวียตมีแคว้นปกครองตนเองหลายแห่งเช่น แคว้นปกครองตนเองอุดมูร์ตและแคว้นปกครองตนเองกอร์โน-อัลไต

## ดูเพิ่ม
*หน่วยองค์ประกอบของประเทศรัสเซีย
*เขตปกครองตนเองชนชาติ

## อ้างอิง

หมวดหมู่:เขตการปกครองของประเทศรัสเซีย
สรชัย จันทรปัญญา

**สรชัย จันทรปัญญา** (3 มิถุนายน พ.ศ. 2451 – 18 มิถุนายน พ.ศ. 2493) อดีตสมาชิกสภาผู้แทนราษฎรจังหวัดเชียงใหม่

## ประวัติ
ศรชัย เป็นชาวเชียงใหม่โดยกำเนิด เป็นบุตรของขุนพัสดุภารภักดี (คำฟู จันทรปัญญา) กับแม่บัวเกี๋ยง จันทรปัญญา มีพี่น้อง 8 คน หนึ่งในนั้นคือ สมบูรณ์ จันทรปัญญา เจ้าของโรงเรียนบูรณศักดิ์บูรณศิลป์ โรงเรียนเอกชนยุคแรกของจังหวัดเชียงใหม่ และเป็นเทศมนตรี

นายศรชัย เกิดเมื่อวันที่ 3 มิถุนายน พ.ศ. 2451 เดิมชื่อ ดวงจันทร เกิดที่บ้านย่านท่าแพ ปัจจุบันคือหลังร้านหนังสือดวงกมล เชียงใหม่ เขาเริ่มเข้าเรียนที่โรงเรียนยุพราชวิทยาลัย จังหวัดเชียงใหม่ ต่อมาได้เรียนต่อที่คณะรัฐศาสตร์ จุฬาลงกรณ์มหาวิทยาลัย และเข้ารับราชการเป็นปลัดอำเภอสันทราย จนได้เป็นนายอำเภอช่างเคิ่ง (ปัจจุบันคืออำเภอแม่แจ่ม) นายอำเภอ นายอำเภอ ในจังหวัดเชียงใหม่ และนายอำเภอ จังหวัดลำปาง

นายศรชัย สมรสกับผู้ช่วยศาสตราจารย์ บัวเขียว จันทรปัญญา บุตรีขุนจำรัสคดี (ตัน สุยะโกมล) อัยการจังหวัดเชียงใหม่ ผศ.บัวเขียว เป็นอาจารย์ประจำมหาวิทยาลัยเชียงใหม่ และวิทยาลัยครูเชียงใหม่ มีบุตร 4 คน

นายศรชัย มีเพื่อนที่สนิทสนมกันคือ เยื้อน พานิชวิทย์ ชักชวนให้เล่นการเมืองแต่เนื่องจากมีกฎหมายห้ามข้าราชการสมัครรับเลือกตั้งในท้องที่ที่รับราชการ จึงต้องย้ายไปเป็นนายอำเภอห้างฉัตร จังหวัดลำปาง และลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 สังกัดพรรคสหชีพ จึงได้รับเลือกตั้งเนื่องจากเป็นที่รู้จักของกำนัน ผู้ใหญ่บ้าน และชาวบ้านทั่วไป 

ในขณะที่ทำงานเป็น ส.ส.เชียงใหม่ เขาป่วยด้วยโรคหัวใจ ต้องกลับมารักษาตัวที่เชียงใหม่ถึง 3 ปี จนเสียชีวิตในวันที่ 18 กรกฎาคม พ.ศ. 2493 ขณะมีอายุ 42 ปี

## อ้างอิง

หมวดหมู่:บุคคลจากอำเภอเมืองเชียงใหม่
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคสหชีพ
หมวดหมู่:บุคคลจากโรงเรียนยุพราชวิทยาลัย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
อินทร์สม ไชยซาววงศ์

**อินทร์สม ไชยซาววงศ์**  (เกิด 10 มีนาคม พ.ศ. 2473) เป็นนักธุรกิจและนักการเมืองชาวไทย เจ้าของศูนย์การค้าทิพย์เนตรและโรงภาพยนตร์ทิพยเนตร อดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ อดีตสมาชิกสภาองค์การบริหารส่วนจังหวัดเชียงใหม่

## ประวัติ
อินทร์สม เกิดเมื่อวันที่ 10 มีนาคม พ.ศ. 2473 ที่อำเภอสันกำแพง จังหวัดเชียงใหม่ เป็นบุตรนายน้อย นางศรีวรรณ ไชยซาววงศ์ ด้านครอบครัวสมรสกับนางภรรณี ไชยซาววงศ์ มีบุตร 2 คน คือ นางสุดาพร กับนายอำนาจ ไชยซาววงศ์ อดีตผู้สมัคร สส.พรรคเพื่อแผ่นดิน ต่อมาสมรสกับนางอำไพ ไชยซาววงศ์ (พ.ศ. 2533 - ปัจจุบัน)

สำเร็จการศึกษาระดับมัธยมศึกษา จากโรงเรียนยุพราชวิทยาลัย และเข้าเรียนต่อที่วิทยาลัยครูเชียงใหม่ จนเข้ารับราชการครูในปี พ.ศ. 2493 จนได้เป็นครูใหญ่โรงเรียนวัดลวงเหนือ แล้วลาออกจากราชการ มาประกอบธุรกิจส่วนตัว คือ เจ้าของกิจการทิพยเนตรรามา (โรงภาพยนตร์ทิพยเนตร) จังหวัดเชียงใหม่ และศูนย์การค้าทิพยเนตร

## งานการเมือง
อินทร์สม เริ่มเล่นการเมืองจากการชักชวนของกำนันผู้ใหญ่บ้านในพื้นที่อำเภอดอยสะเก็ด โดยการลงสมัครสมาชิกสภาจังหวัด (สจ.) ในระหว่างปี พ.ศ. 2513 - 2516 หลังจากนั้นจึงเข้าร่วมงานกับพรรคประชาธิปัตย์ และลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 แต่ไม่ได้รับเลือกตั้ง

ต่อมาอินทร์สม ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรจังหวัดเชียงใหม่ เขต 1 แทนตำแหน่งที่ว่าง พ.ศ. 2518 แทน ทองดี อิสราชีวิน สส. พรรคเดียวกัน ที่เสียชีวิต และได้รับเลือกตั้งเป็นสมัยแรก

อินทร์สม ได้ร่วมใจัดตั้งและเป็นรองประธานศูนย์มูลนิธิช่วยคนปัญญาอ่อนแห่งประเทศไทย ต่อมาเป็นประธานศูนย์ฯ ในระหว่างปี พ.ศ. 2525 - 2530

อินทร์สม ยังเป็นที่นับถือของสมาชิกพรรคประชาธิปัตย์ โดยอภิรักษ์ โกษะโยธิน ยังได้เข้าแวะเวียนไปเยี่ยมเยียนเมื่อครั้งเดินทางไปยังเชียงใหม่

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสันกำแพง
หมวดหมู่:ครูชาวไทย
หมวดหมู่:นักการศึกษาจากจังหวัดเชียงใหม่
หมวดหมู่:นักธุรกิจจากจังหวัดเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคประชาธิปัตย์
หมวดหมู่:พรรคชาติไทย
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:ผู้ได้รับเครื่องราชอิสริยาภรณ์ ท.ม.
กองทัพบกโซเวียต

**กองทัพบกโซเวียต** (, **SSV**)  เป็นหน่วยงานที่รับผิดชอบต่อการปฏิบัติการทางทหารบนภาคพื้นดินเป็นหลักของกองทัพโซเวียตที่ดำรงอยู่ระหว่างเดือนกุมภาพันธ์ ค.ศ. 1946 จนกระทั่งเมื่อสหภาพโซเวียตได้ล่มสลายลงในเดือนธันวาคม ค.ศ. 1991 **กองทัพบกโซเวียต**ไม่ได้ถูกยุบอย่างเป็นความลับแต่อย่างใดจนถึงวันที่ 25 ธันวาคม ค.ศ. 1993 ในการสนับสนุนต่อการก่อตั้งกองทัพบกแห่งสหพันธรัฐรัสเซีย

จนถึงวันที่ 25 กุมภาพันธ์ ค.ศ. 1946 เป็นที่รู้จักกันในชื่อว่า กองทัพแดง ถูกจัดตั้งขึ้นในคำสั่งบัญชาการ เมื่อวันที่ 15(28) มกราคม ค.ศ. 1918 "เพื่อปกป้องประชากร ความอุดมสมบูรณ์ของแผ่นดิน และเสรีภาพพลเมืองในดินแดนของรัฐโซเวียต" หน่วยขีปนาวุธทางยุทธศาสตร์  กองกำลังป้องกันภัยทางอากาศ และกองทัพอากาศ(อันดับที่หนึ่ง สาม และสี่ในกองทัพโซเวียต ส่วนกองทัพบกยึดติดอยู่ในอันดับที่สอง) เป็นส่วนหนึ่งของกองทัพบกโซเวียตในนอกเหนือไปจากกองกำลังภาคพื้นดิน

## อ้างอิง


หมวดหมู่:กองทัพสหภาพโซเวียต
ซ
หมวดหมู่:กองทัพบกแบ่งตามประเทศ
พฤษภาคม พ.ศ. 2563

**พฤษภาคม พ.ศ. 2563** เป็นเดือนที่ 5 ของปี พ.ศ. 2563 วันแรกของเดือนเป็นวันศุกร์ วันสุดท้ายของเดือนเป็น

## [[สถานีย่อย:เหตุการณ์ปัจจุบัน]]

หมวดหมู่:พฤษภาคม
*
กีฬายกน้ำหนักในโอลิมปิกฤดูร้อน 2008 – รอบคัดเลือก

**การแข่งขันกีฬายกน้ำหนักในโอลิมปิกฤดูร้อน 2008 รอบคัดเลือก** เป็นการแข่งขันยกน้ำหนักเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 260 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่ 

## การคัดเลือก

## ผู้ผ่านการคัดเลือก

### ชาย

## อ้างอิง

ยกน้ำหนัก
2008
กีฬามวยสากลสมัครเล่นในโอลิมปิกฤดูร้อน 2008 – รอบคัดเลือก

**การแข่งขันกีฬามวยสากลสมัครเล่นในโอลิมปิกฤดูร้อน 2008 รอบคัดเลือก** เป็นการแข่งขันมวยสากลสมัครเล่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 284 คน แต่ละประเทศสามารถส่งนักกีฬาเข้าแข่งขันได้สูงสุด 9 คน (1 คนต่อรายการ) การคัดเลือกสิ้นสุดเมื่อวันที่ 25 เมษายน ค.ศ. 2008

## สรุปผลการคัดเลือก

## อ้างอิง

มวยสากลสมัครเล่น
2008